**Fasaderehabilitering.** Mottatte tilbud er kvalitetssikret og gjennomgått i ABBL. Likeså er dette behandlet i styremøte, og vi har bestemt hvem som skal kalles inn til samtale og gjennomgang av sitt tilbud. Her vil vi også søke hjelp hos ABBL, og vi antar at vi får gjennomført et slikt møte ila desember. På grunn av annen aktivitet regner vi med å innkalle til et ekstraordinært årsmøte i februar. Her vil vi fremlegge tilbudet, økonomiske rammer, betingelser og begrensninger. Fordeler og ulemper ved alternative finansieringsordninger. Det er vår intensjon at arbeidet starter til våren og går utover sommeren.

**Garasje i Blokk B.** Det er påvist en vanninntrengning over et par garasjeplasser i denne garasjen. Høyst sannsynlig ødelagt membran over støp. En av hagene må graves opp, ny membran legges, vann ledes bort og det må fylles på og planeres på nytt. Dette griper selvfølgelig inn i vår økonomi, men MÅ utføres. Dette er ikke en forsikringssak. Berørte over og under bakken er/vil bli orientert nærmere.

**Avfall.** Vi har mottatt melding fra vår vaktmester om at det kastes kattesand i avfallsboksene for hundeposer. Denne kattesanden er visstnok så tung at posene revner, og skaper en del ekstra jobb. For de av dere som har katt ber vi dere om å kaste kattesanden i vanlig avfall.

**Søndag 1. desember** er i år også 1. søndag i advent. Vi har etablert en hyggelig tradisjon med å samles denne søndagen for å tenne «juletreet» vårt, smake på litt gløgg og ha en liten prat med hverandre.

Det skal vi også i år. Alle beboere som ønsker og har anledning samles nederst i GH ved rundkjøringen i god tid før kl 1700. Da tennes lysene.

Velkommen til gløgg, pepperkaker, lystenning og en naboprat !

 